**Pojašnjenje Javnog poziva za podnošenje Programa za obavljanje usluge sakupljanja neopasne otpadne ambalaže**

Dana 28. listopada 2015. godine društvo Metis d.d. kao zainteresirani Gospodarski subjekt za Javni poziv za podnošenje Programa za obavljanje usluge sakupljanja neopasne otpadne ambalaže objavljenog 30. rujna 2015. godine (“Narodne novine“ broj 104/15), Fondu za zaštitu okoliša i energetsku učinkovitost podnijelo je upit na koji Fond daje pojašnjenje slijedećeg sadržaja:

 **1. Sakupljenu neopasnu otpadnu ambalažu sakupljač je dužan predati oporabitelju i na temelju odvage i dokaza o predaji otpadne ambalaže oporabitelju Fond isplaćuje trošak usluge sakupljanja sakupljaču te izdaje račun za prodaju predmetne otpadne ambalaže. Uvjeti predaje i prodaje sakupljene otpadne ambalaže poslovni su odnosi sakupljača i oporabitelja. Sakupljač sam bira kojem će oporabitelju predati i pod kojim uvjetima otpadnu ambalažu.**

 **2. Zajednica ponuditelja koja će sklopiti ugovor s Fondom o obavljanju usluge sakupljanja neopasne otpadne ambalaže imenuje svog predstavnika koji nastupa u ime članova zajednice tijekom trajanja ugovora u pogledu dostave izvješća i obračuna te računa.**

 **3. Sukladno Izmjenama i dopunama Javnog poziva („Narodne novine“ br. 118/15) podnositelj Programa odnosno Gospodarski subjekt može biti pravna ili fizička osoba ili fizička osoba – obrtnik ili zajednica pravnih ili fizičkih osoba – obrtnika koja ima odgovarajuće dozvole gospodarenja otpadom za obavljanje djelatnosti sakupljanja otpadne ambalaže na teritoriju Republike Hrvatske za najmanje jednu lokaciju u najmanje dvije regionalne cjeline utvrđene Odlukom ministra nadležnog za zaštitu okoliša o područjima sakupljanja neopasne otpadne ambalaže, te za lokacije za koje nema ishođenu dozvolu *potvrdu o podnošenju zahtjeva za izdavanjem dozvole za gospodarenje otpadom, za ključne brojeve koje su predmet sakupljanja ovog Javnog poziva, od tijela nadležnog za izdavanje dozvole, kopiju vlasničkog lista ili ugovora o korištenju skladišta za koje se dozvola traži, te Izjavu da do izdavanja dozvole može ostvariti razmjerni dio Operativnog programa rada.***

Zagreb, 06. studenoga 2015.

 DIREKTOR

Sven Müller, dipl. ing. građ.,v.r.